Viborger Samler, 1814-06-29
Hs. Majestæt Kongen af Danmark, stolende med fuldkommen Tillid paa Hs. Brittaniske Majestæts og Hs. Svenske Majestæts bona officia for snarest muelig at gjenoprette alle fredelige og venskabelige Forhold mellem Hs. Majestæt, og Deres Majestæter Keiseren over alle Russer og Kongen af Preussen, saaledes som de vare før Krigen, samtykker i at lade Fjendtlighederne mod disse med Storbrittanien og Sverrig allierede Magter umiddelbar ophøre. Alle Priser, gjorte efter nærværende Traktats Underskrivt, skulle gives tilbage, i det Hs. Majestæt Kongen af Danmark regner paa en fuldkommen Reciprocitet i denne Henseende. Art. 6. Hs. Majestæt Kongen af Danmark samtykker i at tage en aktiv Deel i de allierede Magters nærværende Krig mod Frankrig, og at stille et Troppekorps af 10,000 Mand, som skal føres til den Nordtydske Armee under umiddelbar befaling af Hs. Kongelige Høihed Kronprindsen af Sverrig, og sættes paa samme Fod og behandles i alle Henseender paa samme Maade, som det Korps af svenske Tropper, der udgjør endeel af ovennævnte Armee, og forbinder Hs. Brittaniske Majestæt sig fra sin Side til at udrede til Hs. danske Majestæt, for Sold og Underholdning af bemeldte Korps, en vis Sum, at betale maanedlig i indeværende Aar, i i et Forhold af 4000,000 L. Sterl. aarlig, at regne fra den Dag af, da det sættes under Hs. Kongelige Høihed, Kronprindsen af Sverigs befaling. Dette Korps skal stedse holdes fuldtalligt, hvilket kan paasees af en af Hs. Brittaniske Majestæt til denne Hensigt udnævnt Kommissair. Dog er det indgaaet mellem de tvende høie kontraherende Parter, at disse Betalinger skulle kunne ophøre fra den Tid af, da Hs. Brittaniske Majestæt maatte erklære, ikke mere at have disse Tropper fornøden for den fælles Sags Tjeneste, eller ved den almindelige Fredsafslutning, i det der skal indrømmes en passende Tid, hvorom man i Mindelighed kunde komme overeens, for bemeldte Troppers Tilbagemarsch i Hs. Majestæt Kongen af Danmarks Stater. Art. 7. Handelsforholdene mellem de tvende høie kontraherende Parters Undersaatter skulle paa nye indtræde i den sædvanlige Orden, ligesom før nærværende Krigs Begyndelse. Man er endogsaa kommet overeens om, gjensidigen og snarest muelig at enes om alt hvad der kunde bidrage til at give disse Forhold mere Styrke og Udstrækning. Art. 8 Da det er Hs. Majestæt Kongen af det forenede Kongerige Storbrittanien og Jrland og den Brittiske Nation særdeles magtpaaliggende, for stedse at afskaffe Slavehandelen, saa forpligter Hs. Majestæt Kongen af Danmark sig til, i Forening med bemeldte Hs. Majestæt, at bidrage, saavidt det beroer paa ham, til at grundfæste dette velgjørende Værk, og at forbyde paa den kraftigste Maade og ved de høitideligste Love alle Sine Undersaatter at have Deel i Slavehandelen. Art. 9. De tvende høie kontraherende Parter forbinde sig gjensidigen til ikke at slutte hverken Fred eller nogensomhelst Vaabenstilstand med Frankrig uden efter fælleds Overeenskomst. Art. 10. Da Hs. Majestæt Kongen af Danmark, ved den idag undertegnede Fredstractat med Hs. Majestæt Kongen af Sverrig, har til bemeldte Hs. Majestæt afstaaet Kongeriget Norge imod en vis af Sverig tilveiebragt Skadesløsholdelse, saa lover Hs. Brittiske Majestæt, der saaledes har seet sine med Sverrig indgaaede Forpligtelser opfyldte i denne Henseende, i Forening med Hs. Svenske Majestæt at anvende sine bona officia hos de allierede Magter og ved den almindelige Fred, for at bevirke, at Danmark erholder passende Skadesløsholdelse for Afstaaelsen, af Norge. Art. 11. Det Beslag, som er bleven lagt paa de afden ene eller anden Parts Eiendomme, der endnu ikke maatte være blevne konfisqverede eller priisdømte, skal hæves umiddelbart efter nærværende Tractats Ratifikationer.